ตลาดหุ้นเอเชียร่วงลงเช้านี้ เหตุวิตกเศรษฐกิจโลกชะลอตัว
ตลาดหุ้นเอเชียร่วงลงในช่วงเช้าวันนี้ ตามทิศทางของตลาดหุ้นนิวยอร์กที่ปิดปรับตัวลดลงอย่างต่อเนื่อง จากความวิตกกังวลเกี่ยวกับเศรษฐกิจโลกชะลอตัว หลังจากสหรัฐและจีนเปิดเผยข้อมูลเศรษฐกิจที่อ่อนแอ
27 ก.ค. 2558

ผู้สื่อข่าวรายงานว่า ตลาดหุ้นเอเชียร่วงลงในช่วงเช้าวันนี้ ตามทิศทางของตลาดหุ้นนิวยอร์กที่ปิดปรับตัวลดลงอย่างต่อเนื่อง จากความวิตกกังวลเกี่ยวกับเศรษฐกิจโลกชะลอตัว หลังจากสหรัฐและจีนเปิดเผยข้อมูลเศรษฐกิจที่อ่อนแอ
โดยดัชนี MSCI Asia Pacific ร่วงลง 0.4% สู่ระดับ 141.95 จุด เมื่อเวลาประมาณ 9.00 น.ตามเวลาโตเกียว
ส่วนดัชนี NIKKEI 225 ตลาดหุ้นญี่ปุ่นเปิดวันนี้ที่ 20,374.05 จุด ลดลง 170.48 จุด, ดัชนี SSE Composite ตลาดหุ้นจีนเปิดวันนี้ที่ 3,985.57 จุด ลดลง 85.34 จุด, ดัชนี HSI ตลาดหุ้นฮ่องกงเปิดวันนี้ที่ 24,906.78 จุด ลดลง 221.73 จุด, ดัชนี TAIEX ตลาดหุ้นไต้หวันเปิดวันนี้ที่ 8,733.24 จุด ลดลง 34.62 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,034.82 จุด ลดลง 11.14 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,348.82 จุด ลดลง 3.83 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 7,631.54 จุด ลดลง 33.98 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,710.97 จุด ลดลง 9.79 จุด
ทั้งนี้ตลาดหุ้นเอเชียปรับตัวลงในช่วงเช้านี้ เนื่องจากความวิตกกังวลเกี่ยวกับการชะลอตัวของเศรษฐกิจทั่วโลก หลังจากผลสำรวจของมาร์กิต อิโคโนมิคส์ บ่งชี้ว่า ดัชนีผู้จัดการฝ่ายจัดซื้อ (PMI) รวมภาคการผลิตและบริการเบื้องต้นของยูโรโซนในเดือนก.ค.ปรับลงแตะ 53.7 ซึ่งต่ำสุดในรอบ 2 เดือน จาก 54.2 ในเดือนมิ.ย.
สำหรับดัชนี PMI ภาคการผลิตเบื้องต้นในเดือนก.ค.ขยับลงแตะ 52.2 ซึ่งต่ำสุดในรอบ 2 เดือน จากระดับ 52.5 ในเดือนก่อนหน้า ขณะที่ดัชนี PMI ภาคบริการเบื้องต้นเดือนก.ค.ปรับตัวลงมาอยู่ที่ 53.8 ซึ่งต่ำสุดในรอบ 2 เดือน เมื่อเทียบกับระดับ 54.4 ในเดือนมิ.ย.
นอกจากนี้ กระทรวงพาณิชย์สหรัฐรายงานว่า ยอดขายบ้านใหม่ลดลง 6.8% ในเดือนมิ.ย. เมื่อเทียบรายเดือน สู่ระดับ 482,000 ยูนิต ซึ่งเป็นระดับต่ำสุดนับตั้งแต่เดือนพ.ย.2557   